- Հանրությունը հասկացավ, որ միասնական ուժերով կարելի է փոխել ամեն բան: Հետևաբար, տրամաբանական եմ համարում այսուհետ հատկապես սոցիալական խնդիրների շուրջ ավելի լայն հանրային շերտերի համախմբումը և խնդիրների ավելի ռացիոնալ լուծումներ գտնելը: Իսկ ինչ վերաբերում է այս շարժման տրամաբանական ավարտին, այն բնականաբար կլինի այս երկու պաշտոնյաների պաշտոնանկությունը, տրանսպորտի միասնական համակարգի ստեղծմանը նպաստելը: Ի՞նչ ասել է գծատեր. այդ երևույթը պետք է վերանա, և տրանսպորտը պետք է պետականացվի: Մենք հայտարարել ենք, որ չենք հանդուրժելու քրեական արժեքային համակարգ ունեցող որևէ պաշտոնյայի մասնակցությունը հանրությանը վերաբերող որոշումներին, ուշադիր հետևելու ենք բոլոր կառույցներում պաշտոնավարող անձանց: Ամենավերջին նշակետը իրավագիտակցող քաղաքացու ձևավորումն է: